Health Tips: ಮಲಗುವ ಮುನ್ನ ಹಣ್ಣುಗಳ ಸೇವನೆ ಎಷ್ಟು ಒಳ್ಳೆಯದು..! ಹಣ್ಣುಗಳ ಸೇವನೆ ಆರೋಗ್ಯಕ್ಕೆ ಒಳ್ಳೆಯದು. ಆದರೆ, ಸೇವನೆಗೆ ಸರಿಯಾದ ಸಮಯ ಯಾವುದು ಎಂಬುದು ತುಂಬಾ ಜನರಿಗೆ ದೊಡ್ಡ ಪ್ರಶ್ನೆಯಾಗಿದೆ. ಏಕೆಂದರೆ ಮಲಗುವ ಮುನ್ನ ಹಣ್ಣುಗಳನ್ನು ಸೇವಿಸಿದ್ದರೆ ಅದು ನಮ್ಮ ಜೀರ್ಣಕ್ರಿಯೆ ಮತ್ತು ಉತ್ತಮ ನಿದ್ರೆಗೆ ಅಡ್ಡಿ ಮಾಡಬಹುದು. ಮಧುಮೇಹ ಮತ್ತು ರಕ್ತದಲ್ಲಿನ ಸಕ್ಕರೆ ಅಂಶವನ್ನು ಕೂಡ ಹೆಚ್ಚಿಸಬಹುದು. ಮಲುಗುವ ಮುನ್ನ ಹಣ್ಣುಗಳನ್ನು ಸೇವಿಸಬೇಕೇ ಇಲ್ಲವೇ ಎನ್ನುವುದು ಒಂದು ಮುಖ್ಯ ವಿಷಯವಾಗಿದೆ. ಏಕೆಂದರೆ ಆರೋಗ್ಯ ಮತ್ತು ಪೌಷ್ಟಿಕಾಂಶದ ಸಮಾತೋಲವನ್ನು ಕಾಪಾಡುವಲ್ಲಿ ಹಣ್ಣುಗಳು ಪ್ರಮುಖ ಪಾತ್ರವನ್ನು ವಹಿಸುತ್ತವೆ. ಕೆಲವರು ಕೆಲವು ಹಣ್ಣುಗಳು ನಿದ್ದೆ ಮಾಡಲು ಸಾಹಾಯ ಮಾಡುತ್ತದೆ ಎಂದು ಹೇಳುತ್ತಾರೆ ಇನ್ನು ಕೆಲವರು ಇಲ್ಲ ಎಂದು ಹೇಳುತ್ತಾರೆ ಇದು ಗೊಂದಲವನ್ನು ಉಂಟುಮಾಡುತ್ತದೆ. ಹಣ್ಣುಗಳು ನಿದ್ರೆಯನ್ನು ಪ್ರಚೋದಿಸಲು ಸಹಾಯ ಮಾಡುತ್ತದೆ ಎಂಬ ಅಭಿಪ್ರಾಯ ಇದ್ದರೆ ಮತ್ತೊಮ್ಮೆ ಯೋಚಿಸಿ..! ಮಲುಗುವ ಸಮಯದಲ್ಲಿ ಹಣ್ಣುಗಳನ್ನು ತಿನ್ನುವುದು ಬೇಡ ಎಂದು ಹಲವಾರು ತಜ್ಞರು ಸಲಹೆ ನೀಡುತ್ತಾರೆ. ಉದಾಹರಣೆಗೆ ಬೈದಾನನಾಥ್ ಕ್ಲಿನಿಕಲ್ ಆಪರೇಶನ್ಸ್ ಮತ್ತು ಕೋರ್ಡಿನೇಷನ್ ಮ್ಯಾನೇಜರ್ ಅಶುತೋಷ್ ಗೌತಮ್ ಹೇಳುತ್ತಾರೆ ಆಯುರ್ವೇದದ ಪ್ರಕಾರ ನಿಮ್ಮ ನಿದ್ರೆಗೆ ಮೂರು ಗಂಟೆಗಳ ಮೊದಲು ಆಹಾರವನ್ನು ಸೇವಿಸಬೇಕು ಎನ್ನುತ್ತಾರೆ. ಸಾಂದರ್ಭಿಕ ಚಿತ್ರ ಸರಿಯಾದ ಊಟ ಮತ್ತು ಹಣ್ಣುಗಳ ಸೇವನೆ ನಡುವೆ ಅಂತರವಿರಬೇಕು ಏಕೆಂದರೆ ಎರಡೂ ಜೀರ್ಣಾಂಗ ವ್ಯವಸ್ಥೆಯ ಮೇಲೆ ವಿಭಿನ್ನ ಪರಿಣಾಮ ಬೀರುತ್ತವೆ.ಏಕೆಂದರೆ ಹಣ್ಣುಗಳು ಬೇಗನೆ ಜೀರ್ಣವಾಗುತ್ತವೆ ಅದರಿಂದ ನೀವು ಊಟ ಮಾಡುವ ಮೊದಲು ವಿಶೇಷವಾಗಿ ಪ್ರೋಟೀನ್ ಮತ್ತು ಫೈಬರ್ ಸಮೃದ್ಧವಾಗಿರುವ ಊಟವನ್ನು ಸೇವಿಸುವ ಮೊದಲು ಹಣ್ಣುಗಳನ್ನು ಸೇವಿಸಿದ್ದರೆ ಹಣ್ಣುಗಳಿಂದ ಸಿಗುವ ಗ್ಯಾಸ್ಟ್ರಿಕ್ ಜ್ಯೂಸ್ ನಿಮ್ಮ ಜೀರ್ಣಕ್ರಿಯೇಗೆ ಸಹಾಯ ಮಾಡುತ್ತದೆ.ಬೆಂಗಳೂರು ಮೂಲದ ಪೌಷ್ಟಿಕತಜ್ಞ ಡಾ.ಅಂಜು ಸೂದ್ ಹೇಳುತ್ತಾರೆ, ಮಲಗುವ ಮುನ್ನ ಹಣ್ಣುಗಳನ್ನು ಸೇವೆನೆಯಿಂದಾಗಿ ನಿಮ್ಮ ನಿದ್ದೆಗೆ ಹಾನಿ ಉಂಟುಮಾಡಬಹುವುದು ಮತ್ತು ಮಲಗುವ ಮುನ್ನ ಹಣ್ಣುಗಳನ್ನು ತಿನ್ನುವುದರಿಂದ ಸಾಕಷ್ಟು ಸಕ್ಕರೆ ಅಂಶ ಬಿಡುಗಡೆಯಾಗುತ್ತದೆ. ವಿಶ್ರಾಂತಿ ಪಡೆಯುವ ಸಮಯದಲ್ಲಿ ಹೆಚ್ಚು ಸಕ್ಕರೆ ಅಂಶವಿದ್ದರೆ ಅದು ಆರೋಗ್ಯಕ್ಕೆ ಒಳ್ಳೆಯದಲ್ಲ ಅದರಿಂದ ಮಲಗುವ ಸಮಯದಲ್ಲಿ ಹಣ್ಣುಗಳು ಹಾಗೂ ಇತರೆ ತಿನಿಸುಗಳಿಂದ ದೂರವಿರುವುದು ಉತ್ತಮ.ವ್ಯಕ್ತಿಯು ಡಯಟ್ನಲ್ಲಿದ್ದರೆ ಹಾಗೂ ಹಸಿವಾದರೆ ನಾವು ಅಂತಹ ವೇಳೆಯಲ್ಲಿ ಕೆಲವು ಕಡಿಮೆ ಸಕ್ಕರೆ ಅಂಶವನ್ನು ಹೊಂದಿರುವ ಎರಡು ವಿಭಿನ ಹಣ್ಣುಗಳನ್ನು ಸೇವಿಸಲು ಸಲಹೆ ನೀಡುತ್ತೇವೆ ಏಕೆಂದರೆ ಅವರು ಆರೋಗ್ಯವಾಗಿರುವುದು ಮುಖ್ಯವಾಗಿರುತ್ತದೆ.ತಜ್ಞರು ಹೇಳುವಂತೆ ಹಣ್ಣುಗಳನ್ನು ಮತ್ತೊಂದು ಆಹಾರದೊಂದಿಗೆ ಸೇವಿಸುವುದರಿಂದ ಸಕ್ಕರೆ ಕಾಯಿಲೆ ಇರುವವರಿಗೆ ತುಂಬಾ ಅಪಾಯಕಾರಿ ಎಂದು ಸಾಬೀತಾಗಿದೆ. ಪ್ರೋಟೀನ್, ಫೈಬರ್ ಮತ್ತು ಕೊಬ್ಬುಗಳು ಅಧಿಕವಾಗಿರುವ ಇತರ ಆಹಾರಗಳೊಂದಿಗೆ ಹಣ್ಣುಗಳನ್ನು ಸೇವಿಸುವುದರಿಂದ ಹಣ್ಣಿನಿಂದ ಸಕ್ಕರೆ ಅಂಶ ಸಣ್ಣ ಕರುಳಿಗೆ ವೇಗವಾಗಿ ತಲುಪಬಹುದು. ಇದರಿಂದಾಗಿ ರಕ್ತದಲ್ಲಿನ ಸಕ್ಕರೆ ಅಂಶವು ಹೆಚ್ಚಾಗಬಹುದು. ಇದರಿಂದ ಹಣ್ಣು ಅಥವಾ ಆಹಾರ ಎರಡರಲ್ಲಿ ಒಂದು ಸೇವಿಸುವುದು ಆರೋಗ್ಯಕ್ಕೆ ಉತ್ತಮ ಆಯ್ಕೆ ಆಗುತ್ತದೆ. ಆದ್ದರಿಂದ ಮಿನರಲ್ಸ್, ವಿಟಮಿನ್ಸ್, ಫ್ಲ್ಯಾವೊನೊಯ್ಡ್ಸ್ ಹಾಗೂ ಆಯಂಟಿಆಕ್ಸಿಡೆಂಟ್ ಸಮೃದ್ಧವಾಗಿರುವ ತಿನಿಸುಗಳನ್ನು ಹಾಗೂ ಹಣ್ಣುಗಳನ್ನು ಮಲಗುವ ಮುನ್ನ ತಿನ್ನದಿರುವುದು ಉತ್ತಮ.